armvectores/hy_wikipedia_2023 huggingface dataset:
Մոեզ

Մոեզ (ֆր.՝ Moëze), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Անյան կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17237։


== Բնակչություն ==
Համայնքի բնակչությունը 2010 թվականին կազմում էր 553 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Մոեզ (ֆր.)
Ուկրաինայի օլիմպիական չեմպիոնների ցանկ

Ստորև բերված է Ուկրաինայի օլիմպիական չեմպիոնների ցանկը։ Ընդհանուր առմամբ 41 մարզիկ (36 ամառային օլիմպիական խաղերում և 5 ձմեռային օլիմպիական խաղերում) ստացան օլիմպիական ոսկե մեդալներ։ Ցանկում մարզիկները դասվում են ոսկե մեդալների քանակով։


== Օլիմպիական խաղեր ==
Անկախ Ուկրաինայի առաջին օլիմպիական չեմպիոնը դարձել է գեղասահորդ Օքսաննա Բայուլը (և դեռևս անհատական մրցաշարերում ձմեռային օլիմպիական խաղերում միակ չեմպիոնը), ամառային առաջնության առաջին չեմպիոնն էր հունահռոմեական ըմբիշ Վյաչեսլավ Օլեյնիկը։

2004 թվականի օգոստոսի 18-ին ոսկե մեդալը նվաճեց մարզիկ Յուրի Բելոնոգը, սակայն 2012 թվականի դեկտեմբերի 1-ին ՄՕԿ-ի կարգապահական հանձնաժողովի որոշմամբ նա դոպինգ թեստի արդյունքներից հետո զրկվեց մեդալից։
Ընդհանուր առմամբ Ուկրաինայի համար ոսկե մեդալ է նվաճել 41 մարդ՝ 18 տղամարդ և 23 կին, որոնցից մեկը 4 անգամ դարձել է չեմպիոն։ Ռուստամ Շարիպովը երկու անգամ դարձել է օլիմպիական չեմպիոն, ներկայացնելով տարբեր երկրներ։ 1992 թվականին նա դարձավ Միացյալ թիմի չեմպիոն, իսկ 1996 թվականին՝ որպես Ուկրաինայի ներկայացուցիչ։
Մրցանակաբաշխության հաղթող օրվա ամենաերիտասարդ մարզիկը դարձել է գեղասահորդ Օքսաննա Բայուլը, որը 16 տարեկան հասակում նվաճեց մեդալը, ամառային խաղերի ամենաերիտասարդ չեմպիոններն էին մարմնամարզիկ Լիլիա Պոդկոպաևան և սուսերամարտուհի Օլգա Հարլան (երկուսն էլ մեդալը շահել են 17 տարեկան հասակում) ամենահին օլիմպիական չեմպիոն է դարձել հրաձիգ Արթուր Այվազյանը, ով մեդալը նվաճեց 35 տարեկանում։


== Ծանոթագրություններ ==
Մորտո-Կուլիբյոֆ (կանտոն)

Մորտո-Կուլիբյոֆ (ֆր.՝ Morteaux-Couliboeuf), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Կան օկրուգի մեջ։ Համաձայն 2006 թվականի մարդահամարի կանտոնի բնակչությունը 4619 մարդ էր։Կանտոնի համարը 1425 է։ Կանտոնում կա 20 կոմունա։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կեմփբել Ռ. Մակկքոնել

Կեմփբել Ռ. Մակկքոնել (անգլ.՝ Campbell R. «Mac» McConnell, հունիսի 2, 1928(1928-06-02), Harvey, Կուկ շրջան, Իլինոյս, ԱՄՆ - հունվարի 5, 2019(2019-01-05), Լինքոլն, ԱՄՆ), ամերիկացի տնտեսագետ, վաստակավոր պրոֆեսոր, «Տնտեսագիտություն» դասագրքի հեղինակ, որը հրատարակվել է 21 անգամ։


== Կենսագրություն ==
Քեմփբել Ռ. Մակկքոնելը ծնվել է 1928 թվականի հունիսի 2-ին ԱՄՆ-ի Իլինոյս նահանգի Հարվի քաղաքում։
Մակքոնելը ստացել է արվեստի բակալավրի աստիճան Քորնել քոլեջում 1950 թվականին, Արվեստի մագիստրոսի աստիճան՝ Իլինոյսի համալսարանում 1951 թվականին։ 1953 թվականին նա ստացել է իր դոկտորական (Ph.D.) (լատ.՝ Philosophiæ Doctor) աստիճանը Այովայի համալսարանում։
Նա դասավանդել Նեբրասկա-Լինքոլնի համալսարանում 1953 թվականից մինչև իր թոշակի անցնելը՝ 1990 թվականը։
Մակկքոնելը ուներ ջազային ձայնագրությունների մեծ հավաքածու և հաճույքով կարդում էր ջազի պատմությունը։ Եղել է Միջին Արևմուտքի տնտեսական ասոցիացիաի նախագահը, Ամերիկյան տնտեսական ասոցիացիայի տնտեսական կրթության կոմիտեի անդամ և Առաջին դաշնային Lincoln Bank-ի տնօրենների խորհրդի անդամ 1975-2010 թվականներին։
Մակկքոնելը մահացել է 2019 թվականի հունվարի 5-ին ԱՄՆ-ի Նեբրասկա նահանգի Լինքոլն քաղաքում։ Ունի երկու դուստր, որդի՝ Քերթիս Մակկքոնելը, երեք թոռ։


== Ներդրում գիտության մեջ ==
Քեմփբել Մակկքոնելը Շոն Մասակի Ֆլինի և Սթենլի Լեոնարդ Բրուի հետ համահեղինակել է Ժամանակակից ուսուցման փաթեթներ՝ «Տնտեսագիտություն» ("Economics")«Աշխատանքի ժամանակակից տնտեսագիտություն»«Տնտեսագիտության հիմունքներ»


== Մրցանակներ ==
Իր ձեռքբերումների համար Քեմփբել Մակկքոնելը բազմիցս պարգևատրվել է.

1962 թվական - Նեբրասկա-Լինքոլնի համալսարանի վաստակավոր մանկավարժի մրցանակ
1973 թվական - Կոռնելի քոլեջի Իրավագիտության պատվավոր դոկտոր
1991 թվական - Ջեյմս Ա. Լեյքի «ակադեմիական ազատության» մրցանակ Նեբրասկա-Լինքոլնի համալսարանից
1994 թվական - «Գերազանցության մրցանակ» Քորնել քոլեջի կողմից
1994 թվական - Նեբրասկա-Լինքոլնի համալսարանի պատվավոր մանկավարժ-դասախոսի մրցանակ


== Հրատարակություններ ռուսերեն ==
Макконнелл К.Р., Брю С.Л., Флинн Ш.М. Экономикс: принципы, проблемы и политика: Учебник: Пер. с англ. 21-е изд.. — М.: Инфра-М, 2019. — 1152 с. — ISBN 978-5-16-012985-3


== Ծանոթագրություններ ==
Սուխայա Կամենկա (Բերդի վտակ)

Անվան այլ կիրառումների համար տե՛ս՝ Սուխայա Կամենկա (այլ կիրառումներ)Մեծ Չաշի (ռուս.՝ Большие Чаши), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բերդ գետի աջ ափով՝ 166 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200512115200004800
Հիդրոլոգիական ուսումնասիրությունների կոդը - 115200480
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յանտուգանովո

Յանտուգանովո (ռուս.՝ Янтуганово, բաշկիրերեն՝ Янтуған), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 236 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դրավիդներ

Դրավիդներ, ժողովուրդներ, բնակվում են գլխավորապես հարավային Հնդկաստանում։ Խոսում են դրավիդյան լեզուներով։


== Պատմություն ==
Դրավիդները դեռևս մ․ թ․ ա․ 1-ին հազարամյակում ունեցել են պետականություն (Հարավային Հնդկաստանում) և բարձր մշակույթ։ 17—18-րդ դարերում անգլիացիները գրավեցին դրավիդների բնակեցրած հողերը, սակայն ազգային ինքնորոշման պայքարի շնորհիվ 1956 թվականին դրավիդների էթնիկական տարածքը որոշվեց ըստ առանձին նահանգների (թամիլներին բնակեցրին հիմնականում Թամիլնադ, մալայալներին՝ Քերալ նահանգներում)։


== Դավանանք ==
Մեծ մասը դավանում է հինդուիզմ, մնացածը՝ իսլամ կամ քրիստոնեություն։ Լեռնային և անտառային վայրերում դեռևս կան տոհմացեղային պաշտամունքի մնացորդներ։ Ենթադրվում է, որ դրավիդները կազմել են Հնդկաստանի հին (մինչարիական) բնակիչների մի մասը։ Ըստ որոշ գիտնականների, Խարապպայի քաղաքակրթությունը (մ․ թ․ ա․ 3-2-րդ հազարամյակներ) ստեղծել են դրավիդների նախնիները։


== Դրավիդներին պատկանող ժողովուրդներ ==
Դրավիդներին են պատկանում տելուգու կամ անդհրա (44 միլիոն բնակչություն 1967 թվականի տվյալներով), թամիլներ (40 միլիոն բնակչություն. մասամբ ապրում են նաև Ցեյլոնում, Բիրմայում և Հարավ-Արևելյան Ասիայի այլ երկրներում), մալայալի (19,5 միլիոն), կաննարա (21 միլիոն), թուլու (մոտ 1 միլիոն) և մի քանի այլ ժողովուրդներ։ Օրոանները (1,3 միլիոն), կանդհիները և գոնդերը (մոտ 3 միլիոն) ապրում են Կենտրոնական Հնդկաստանում։
Բայազիդ I

Բայազիդ I (օսմ. بايزيد اول‎ — Bâyezid-i evvel, թուրքերեն՝ Birinci Bayezid, Yıldırım Bayezid, մոտ մարտի 8, 1354(1354-03-08), Ադրիանուպոլիս, Օսմանյան կայսրություն - մարտի 8, 1403, Ակշեհիր, Օսմանյան կայսրություն), Օսմանյան կայսրության սուլթան 1389 - 1402 թվականներին։
Մուրադ I-ի որդին։
Շարունակելով իր նախորդների նվաճողական քաղաքականությունը՝ Թուրքիայից կախման մեջ է դրել Սերբիան (1389 թվականից), զավթել Բուլղարիան (1393-1396), Մակեդոնիան և Թեսալիան, ասպատակել Մորեան (1394), Հունգարիան (1395), իրեն ենթարկել Անատոլիայի սելջուկյան ամիրայությունները։ 1396 թվականին Նիկոպոլսի մոտ հաղթելով խաչակիրներին՝ զավթել է Բոսնիան, Վալախիային ստիպել հարկ վճարել և ամրացել է Բալկանյան թերակղզում։ Բայազիդ I-ի օրոք շարունակվեցին թուրքական նվաճումները Բալկանյան թերակղզում, որի շնորհիվ կայսրության տարածքը մեծացավ ավելի քան 2 անգամ։ Իր կառավարման 13 տարիների ընթացքում Բայազիդ I-ը միայն մեկ պարտություն է կրել, որն իր համար ճակատագրական դարձավ։ Անհաջող փորձեր է կատարել գրավելու Կոստանդնուպոլիսը։


== Արշավանքները Հայաստան ==
Բայազիդ I-ի օրոք օսմանյան թուրքերն առաջին անգամ մտել են Հայաստան, ներխուժել Փոքր Հայք և գրավել Սեբաստիա, Եվդոկիա, Կեսարիա քաղաքները։ Այնուհետև, գրավելով Մալաթիան (1395-1396), թափանցել են Մեծ Հայքի սահմանները, մտել Կամախ, Երզնկա (1397-1398)։ Այստեղ Բայազիդ I-ի ուժերը հանդիպել են Լենկթեմուրի զորքերին և նահանջել։ 1402 թվականի հուլիսի 20-ին Անգորայի (Անկարայի) ճակատամարտում թուրքական զորքերը պարտվել են Լենկթեմուրից։ Բայազիդ I-ը որդիների հետ գերվել է և 1403 թվականի մարտի 8-ին գերության մեջ մահացել։


== Ծանոթագրություններ ==


== Գրականություն ==
Кинросс, Лорд. Расцвет и упадок Османской империи = Ottoman Centuries: The Rise and Fall of the Turkish Empire. — М.: Крон-Пресс, 1999. — 696 с. — ISBN 5-232-00732-7
Рыжов, К. В. Все монархи мира. Мусульманский Восток VII-XV вв. — М.: Вече, 2004. — 544 с. — ISBN 5-94538-301-5
Akgunduz, Ahmed; Ozturk, Said. Ottoman History - Misperceptions and Truths. — IUR Press, 2011. — 694 с. — ISBN 978-9090261-08-9
Stanford J. Shaw "History of the Ottoman Empire and Modern Turkey", Vol. 1
Goodwin, Jason (1998) Lords of the Horizons. London: Chatto & Windus
Harris, Jonathan (2010) The End of Byzantium. New Haven and London: Yale University Press ISBN 978-0-300-11786-8
Imber, Colin (2002) The Ottoman Empire. London: Palgrave/Macmillan ISBN 0-333-61387-2
Nicolle, David (1999) Nicopolis 1396: The Last Crusade. Oxford: Osprey Books ISBN 978-1-85532-918-8


== Արտաքին հղումներ ==
Բայազիդ I
Արթուրը և մինիպուտները

Անվան այլ կիրառումների համար տե՛ս՝ Արթուրը և մինիպուտները (այլ կիրառումներ)Արթուրը և մինիպուտները (ֆր.՝ Arthur et les minimoys), 2006 թվականին Լյուկ Բեսոնի կողմից նկարահանված ֆիլմ։ Հնչյունավորումը կատարել են այնպիսի հայտնի աստղեր, ինչպիսիք են Միլեն Ֆարմերը (արքայադուստր Սելենիա), Մադոննան, Ռոբերտ Դե Նիրոն, Դեվիդ Բոուն, Բիլլ Կաուլիտցը (Արթուր)։


== Սյուժե ==
Ֆիլմը տասամյա տղային բաժին հասած դժվարությունների մասին է։ Արթուրի տատիկի տունը պարտքերի դիմաց փորձում էին խլել նրանից և ոչ ոք չէր կարողանում օգնել նրան հաղթահարելու այս ամենը։ Թերևս խնդրի լուծման միակ տարբերակ բանալին գտնվում էր Արթուրի պապիկի գանձերի մոտ, որը գտնվում էր ինչ որ հեքիաթային փոքրիկ արարածների՝ մինիպուտների երկրում։
Մինիպուտների երկրում Արթուրը ծանոթանում է արքայադուստր Սելենայի և նրա եղբոր հետ։ Այնտեղ նրանց սպասում էր վտանգավոր, արկածային և ինտրիգներով հարուստ ճանապարհ, որը նրանց տարավ արգելված Նեկրոպոլիս քաղաք։ Այնտեղ այս երեխաների խմբին սպասվում էր բնավ ոչ մանկական սարսափ՝ ի դեմս սարսափազդու Ուրդալակի։


== Դերերում ==


== Հերոսներ ==
Արքայադուստր Սելենա, (ֆր.՝ Princesse Selénia) հորինված կերպար, Լյուկ Բեսոնի ֆիլմի մինիպուտների արքայադուստրն է։
Արքայադստեր արտաքինը նախագծվել է Եվրոպա ընկերության կողմից, որը ներկայացրել է նրան որպես ժամանակակից ցանկացած գեղեցիկ աղջկա օրինակ։ Մինիպուտների արքայադուստրը ուներ հրակարմիր մազեր, բարեկազմ մարմին, ծիածանագույն աչքեր՝ ոսկեգույն փայլով։ Ինչպես նաև, նա էլ բոլոր մինիպուտների նման ուներ շատ երկար ականջներ։ Սելենան մինիպուտների արքայի աղջիկն էր։ Առաջին հայացքից թվում էր, թե Սելենան կոպիտ և ամբարտավան աղջիկ է, սակայն դա ամենևին էլ այդպես չէր, նա խիզախ ու բարի անձնավորություն էր և քանի որ սիրահարված էր պատանի Արթուրին օգնում էր նրան փրկել մինիպուտներին ոճրագործ Ուրդալակից։
Ֆրանսիական տարբերակում Սելենային հնչյունավորել է Միլեն Ֆարմերը, որի համար ստացել է NRJ Ciné Award (2007) մրցանակը, որպես լավագույն կրկնօրինակող։ Ֆիլմի ռուսական տարբերակում Սելենային հնչյունավորել է Նելլի Ուվարովան։


== Պարգևներ ==
NRJ Ciné Award (2007) - Ամենալավ դուբլյաժ - Միլեն Ֆարմեր


== Ծանոթագրություններ ==


== Արտաքին հղումներ ==
Պաշտոնական կայք
Արմեն Վարդապետյան (զարդագործ)

Անվան այլ կիրառումների համար տե՛ս՝ Արմեն Վարդապետյան (այլ կիրառումներ)Արմեն Ռուբենի Վարդապետյան (ՎԱՌ) (հունվարի 23, 1980(1980-01-23), Երևան, Հայկական ԽՍՀ, ԽՍՀՄ), հայ զարդագործ, նկարիչ, քանդակագործ։ Հայաստանի ժողովրդական վարպետ։


== Կենսագրություն ==
Արմեն Վարդապետյանը ծնվել է 1980 թվականին, Երևանում։ 1996 թվականին ավարտել է Նելսոն Ստեփանյանի անվան թիվ 71 միջնակարգ դպրոցը։ 1990 թվականին սովորել է Հենրիկ Իգիթյանի անվան էսթետիկայի ազգային կենտրոնի քանդակի բաժնում։ 1996 թվականին ընդունվել է Հայկական գյուղատնտեսական ակադեմիա։ 2001-2004 թվականներին սովորել է Հայկական գյուղատնտեսական ակադեմիաի ասպիրանտուրայում և պաշտպանել է թեկնածուական ատենախոսություն։ 2006 թվականից աշխատում է Երևանի պետական համալսարանում որպես դասախոս։ 	
Արմենը ստեղծագործում է ամբողջ կյանքի ընթացքում։ Զբաղվում է քանդակով, նկարչությունով, աշխատում է տարբեր նյութերի հետ, պատրաստում է զարդեր։ 2008 թվականին սկսել է ուսումնասիրել զարդագործությունը և պատրաստել ու վաճառել իր աշխատանքները ՎԱՌ անվան տակ։ Հայկական ոսկերիչների ասոցիացիայի անդամ է և ՀՀ ժողովրդական վարպետ։
ՎԱՌ-ի աշխատանքները վաճառվում են Հայաստանի, Ռուսաստանի, Եվրոպայի պատկերասրահներում։
Ստեղծել է ԿԻԼԻԿԻԱ անվանումով ազգային զարդերի հավաքածու։


== Ցուցահանդեսներ ==
Սլովակիայի դիզայնի շաբաթ, Բրատիսլավա, 26-27.09.2009
Վիեննայի դիզայնի շաբաթ, Վիեննա, «Schullin» պատկերասրահ, 01-09.10.2009
«Եվրոպական ժառանգության օրեր»։ Ազգային արվեստի թանգարան, Երևան, 18-19.09.2010
Հայաստանի երիտասարդ կանանց ասոցիացիայի կազմակերպված ցուցահանդես, Երևան, Արմենիա Մարիոթ հյուրանոց, 06.04.2011
Առողջություն և Գեղեցկություն EXPO 2011, Արմենիա Մարիոթ հյուրանոց, Երևան
ARMENIA EXPO 2011, Երևան, 9-11.09.2011
«Հայաստանի անկախության 20- ամյակ», Հայաստանի նկարիչների միություն, Երևան, 15.09.2011
Երևանյան միջազգային ոսկերչական ցուցահանդես, Երևան, 21-23.09.2011
«Էրեբունի - Yerervan", Հայաստանի նկարիչների միություն, 12.10.2011
«Շուշիի ազատագրման 20- ամյակ», Հայաստանի նկարիչների միություն, Երևան, 05.05.2012
«Հայաստանի նկարիչների միության 80 - րդ տարեդարձ», Հայաստանի նկարիչների Միություն, Երևան, 30.10.2012
Երևանյան միջազգային ոսկերչական ցուցահանդես, 2014
«Արտադրված է Հայաստանում ցուցահանդես»։ Մերիդիան ցուցասրահ, Երևան 26-28.05.2015
1-ին միջազգային Արվեստ ԷՔՍՓՈ 15։ Հայ-Արտ ցուցասրահ, Երևան, 19-29.05.2015


== Ծանոթագրություններ ==


== Արտաքին հղումներ ==
Պաշտոնական կայքը Archived 2016-01-11 at the Wayback Machine.
Armenian Jewellery VAR
ՎԱՌ (Վարդապետյան Արմեն) (1980)(չաշխատող հղում)
(7454) Կևինռիխտեր

(7454) Կևինռիխտեր (անգլ.՝ Kevinrighter), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,172707 ա. մ., առավելագույնը մոտենում է 2,7329 ա. մ. հեռավորության վրա և հեռանում 3,6125 ա. մ.։ Արեգակի շուրջ մեկ ամբողջական պտույտ է կատարում 2064,16 երկրային օրվա ընթացքում, իր ուղեծրով շարժվելով միջինում 0,174405 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7454) Կևինռիխտեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կումիկներ

Կումիկներ (կում.՝ Къумукълар, ռուս.՝ Кумыки), ժողովուրդ։ Բնակվում են ՌԴ Դաղստանի Հանրապետության դաշտային, մասամբ՝ նախալեռնային շրջաններում։ 2010 թվականի դրությամբ, բնակչությունը Ռուսաստանում կազմում է 503 հազար, որից մոտ 432 հազարը՝ Դաղստանի Հանրապետությունում։ 
Բնակվում են հիմնականում Կումիկյան հարթավայրում, շատ են Դաղստանի այլ հատվածներում։ Լեզուն կումիկերենն է։ Հավատացյալ Կումիկները մուսուլմաններ են։ Մարդաբանական գծերով, մշակույթով և կենցաղով կումիկները մոտ են Դաղստանի լեռնային մյուս ժողովուրդներին։ Խորհրդային իշխանության տարիներին հիմնովին փոխվել է Կումիկների կենցաղը, զարգացել գրականությունն ու արվեստը, աճել մտավորականությունը։ 


== Ծանոթագրություններ ==
Չերտոլինո (գյուղ, Ռժևսկի շրջան)

Չերտոլինո (ռուս.՝ Чертолино), գյուղ Ռուսաստանի Տվերի մարզի Ռժևսկի շրջանի կազմում։
Բնակչությունը 2008 թվականին գրանցված տվյալներով կազմում էր 196 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոքսհայմ (Ներքին Ֆրանկոնիա)

Գոքսհայմ (գերմ.՝ Gochsheim), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 6230 մարդ։ Զբաղեցնում է՝ 21,00 կմ² տարածք։ Պաշտոնական կոդ 09 6 78 135։


== Ծանոթագրություններ ==


== Արտաքին հղումներ ==
Պաշտոնական կայք
Ալեքսեյ Շեբարշին

Ալեքսեյ Շեբարշին (ռուս.՝ Алексе́й Леони́дович Шебарши́н, 1959 կամ հուլիսի 9, 1959(1959-07-09), ՌԽՖՍՀ, ԽՍՀՄ), ռուս դիվանագետ։


== Կենսագրություն ==
2005 թվականից զբաղվում է դիվանագիտական գործունեությամբ։

2005 թվականի հունվարի 19-ից մինչև 2008 թվականի օգոստոսի 27-ը Շրի Լանկայում եղել է Ռուսաստանի Դաշնության արտակարգ և լիազոր դեսպան։
2005 թվականի հունվարի 19-ից մինչև 2008 թվականի օգոստոսի 27-ը Մալդիվյան Հանրապետությունում եղել է Ռուսաստանի Դաշնության արտակարգ և լիազոր դեսպան։
2018 թվականի ապրիլի 20-ից Նիգերիայում զբաղեցնում է Ռուսաստանի Դաշնության արտակարգ և լիազոր դեսպանի պաշտոնը։


== Անձնական կյանք ==
Ամուսնացած է, ունի մեկ որդի։


== Դիվանագիտական աստիճան ==
Արտակարգ և լիազոր դեսպան (2019 թվականի հունիսի 11)


== Ծանոթագրություններ ==


== Արտաքին հղումներ ==
Биография на сайте Центра военно-политических исследований МГИМО
Աբդօղլի

Աբդօղլի, գյուղ Կիլիկիայում, Ադանայի նահանգում։


== Ծանոթագրություններ ==
Գեղարվեստի ակադեմիա (Հելսինկի)

Գեղարվեստի ակադեմիա (ֆիններեն՝ Kuvataideakatemia, շվեդերեն՝ Bildkonstakademin), կերպարվեստի բնագավառում տեսական և գործնական դասընթացներ տրամադրող  բարձրագույն ուսումնական հաստատություն Հելսինկիում։ 2013 թվականից ընդգրկված է Հելսինկիի արվեստի համալսարանի կազմում։


== Ակադեմիա ==
Ակադեմիան հիմնադրվել է 1848 թվականին Ֆինլանդիայի Արվեստների միություն (ֆիններեն՝ Suomen Taideyhdistys) մասնավոր հիմնադրամի կողմից։ Այդ շրջանում ակադեմիան կոչվել է նկարչական դպրոց։ 1939 թվականին այն դարձել է Ֆինլանդիայի արվեստի ակադեմիայի դպրոց (ֆիններեն՝ Suomen Taideakatemian koulu): 1985 թվականին դարձել է Գեղարվեստի ակադեմիա։ 1993 թվականի սկզբին ակադեմիայի կարգավիճակը բարձրացվել է համալսարանի մակարդակի։ Ամբողջական ուսումնասիրության 3,5 տարին հանգեցնում է գեղարվեստի բակալավրի աստիճանի, իսկ մագիստրոսի աստիճան ստանալու համար անհրաժետ է ուսանել ևս  երկու տարի։ 1920 թվականին ֆինն ճարտարապետ Էլիել Սաարինենը դարձել է Գեղարվեստի ակադեմիայի անդամ։ 2012-2013 ուսումնական տարում ուսանողների թիվը կազմել է մոտ 280 հոգի։
Ակադեմիան գտնվում է Հելսինկիի Վալիլա հարևանության Elimäenkatu 25 հասցեում։


== Նախկին ուսանողներ ==
Սինի Մաննինեն, painter


== Ծանոթագրություններ ==


== Արտաքին հղումներ ==
Պաշտոնական կայք
Սվետլոգորսկոե (գյուղ, Կոբելյակի շրջան)

Անվան այլ կիրառումների համար տե՛ս՝ Սվետլոգորսկոե (այլ կիրառումներ)Սվետլոգորսկոե (ուկրաիներեն՝ Світлогірське), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Սվետլոգորսկոե գյուղում բնակվում էր 2 980 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուրի Աբրահամյան

Յուրի Արսենի Աբրահամյան (հունիսի 10, 1932(1932-06-10), Կարմիրգյուղ), հայ ֆիզիկոս։ Ֆիզիկա-մաթեմատիկական գիտությունների դոկտոր (1996):


== Կենսագրություն ==
Յուրի Աբրահամյանը ծնվել է 1932 թվականի հունիսի 10-ին, ԼՂՀ Ասկերանի շրջանի Կարմիրգյուղ գյուղում։ 1961 թվականին ավարտել է Ուզբեկստանի Սամարղանդի պետական համալսարանը։ 1961-1965 թվականներին աշխատել է Տաշքենդի ֆիզիկատեխնիկական ինստիտուտում, 1965 թվականից` Երևանի ֆիզիկայի ինստիտուտում։
Աշխատանքները վերաբերում են կիսահաղորդիչների և կիսահաղորդչային սարքերի ֆիզիկային։


== Անդամակցություն ==
Նյու Յորքի Գիտությունների ակադեմիայի անդամ (1999):


== Երկեր ==
Разработка полупроводниковх радиометров субмиллиметрового и ИК диапазонов изд-во ЦНИИ «Электроника», 1986.
Пороговые характеристики фотодетекторов, ИК-радиометры и основные материалы современной фотоэлектроники, Ереван, ЕГУ, 2000 (համահեղինակ)։
Methods and materials for remote sensing: Infrared photo-detectors, radiometers, and arrays, Boston, 2004 (համահեղինակ)։


== Ծանոթագրություններ ==
Պոթենշտայն (Վերին Ֆրանկոնիա)

Պոթենշտայն (գերմ.՝ Pottenstein), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 5317 մարդ (ըստ 2010 թվականի դեկտեմբերի 31-ի)։ Տարածքը կազմում է 73,24 կմ²։ Պաշտոնական կոդ՝ 09 4 72 179։
Քաղաքը բաժանված է 32 քաղաքային համայնքի։


== Պատկերասրահ ==

		
		

		
		


== Ծանոթագրություններ ==


== Արտաքին հղումներ ==
Պաշտոնական էջ
Ռուսա Դ

Ռուսա Դ (ծննդ. և մահվ. թվ. անհայտ), Վանի թագավորության թագավոր Մ.թ.ա. մոտ 595-585 թվականներին։ Ռուսա Գ-ի որդին և հաջորդը։ Հիշատակվում է Կարմիր բլուրի որոշ պեղածոների, այդ թվում՝ իր արքայադրոշմ կավե սալիկների արձանագրություններում։ Գործունեության մասին այլ տեղեկություններ չեն հայտնաբերվել։


== Գրականություն ==
Գ. Ղափանցյան, Ուրարտուի պատմությունը, Երևան 1940 էջ 143-152
Пиотровский Б. Б., Ванское царство (Урарту) Москва 1959
Арутюнян Н. В., Биайнили (Урарту), Издательство Академии наук Армянской ССР, Ереван, 1970
Арутюнян Н. В., Некоторые вопросы последнего периода истории Урарту // Древний Восток, Издательство АН Армянской ССР, Ереван, № 2, 1976
Дьяконов И. М., Последние годы Урартского государства по ассиро-вавилонским источникам // Вестник Древней Истории № 2, 1951


== Տես նաև ==
Վանի թագավորության արքաների ցանկ
Նեբլոն

Նեբլոն (ֆր.՝ Néblon), գետ Բելգիայում, Ուրտի ձախ վտակը, միանում է Մաասի ավազանին։ Նեբլոնը սկիզբ է առնում Ավլանժի կոմունայից, հոսում Բելգիայի Նամյուր  և Լյոժ նահանգներով, ապա թափվում Լյուքսեմբուրգի Ամուար կոմունալի Ուրտ գետը։
Նեբլոն գետի մոտակայքում գտնվում է Շարդոն գյուղը, որը համարվում է ամենագեղեցիկ գյուղերից մեկը ամբողջ Վալոնայում ։


== Անվանում ==
Նեբլոն գետը հայտնի է որպես Աբիմի վտակ (ֆր.՝ ruisseau de l'Abîme), ինչպես նաև Շարդոնի վտակ (ֆր.՝ ruisseau de Chardeneux) անուններով։ Իսկ Լյոժ և Լյուքսեմբուրգ նահանգների սահմանների միջև Նեբլոնը հայտնի է որպես Օմբր (ֆր.՝ l'Ombre) կամ Ամբլ (ֆր.՝ Amble)։


== Էկոլոգիա ==
Նեբլոնի էկոլոգիական վիճակը համարվում է լավ, այնուամենայնիվ, չափումները ցույց են տվել  նիտրատների և պոլիցիկլիկ արոմատիկ ածխաջրածինների ավելացուկ ջրում ։
Նեբլոնի հովիտն անտառածածկ է, գերակշռում են հաճարենիները և կաղնիները, կենդանական աշխարհը ևս բազմազան է, հովտում  հանդիպում են չղջիկներ, եռագույն գիշերաչղջիկներ, երկնագույն ծղնիներ և փայտփորիկներ ։


== Կլիմա ==


== Ծանոթագրություններ ==
Վերին Մեդվեժյա

Վերին Մեդվեժյա (ռուս.՝ Верхняя Медвежья), գետ Կամչատկա թերակղզի՝ Ռուսաստանում։ Գետի երկարությունը 14 կմ է։ Թափվում է Շապինա գետի ձախ ափին՝ 130 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000014045


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տոռի դել Բենակո

Տոռի դել Բենակո (իտալերեն՝ Torri del Benaco), կոմունա Իտալիայում, գտնվում է Վենետո մարզում՝ Վերոնա գավառում, Գարդա լճի արևելյան ափին։
Բնակչությունը կազմում է 2620 մարդ։ Խտությունը կազմում է 51 մարդ/կմ²։ Տարածքը գրավում է 51,37 կմ²։ Փոստային ինդեքս՝ 37010։ Հեռախոսային կոդ՝ 045։


== Պատկերասրահ ==

		
		
		
		
		


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Մ.թ.ա. 331


== Դեպքեր ==
Գավգամելայի ճակատամարտը և Աքեմենյան Պարսկաստանի պարտությունը Ալեքսանդր Մակեդոնացու բանակի կողմից։


== Ծնունդներ ==


== Մահեր ==
Սոֆիա Էրնանս Կոստա

Սոֆիա Էրնանս Կոստա (իսպ.՝ Sofía Hernanz Costa, հունիսի 21, 1970(1970-06-21), Իվիսա, Balearic Islands, Balearic Islands, Իսպանիա), իսպանացի պետական և քաղաքական գործիչ, Իսպանիայի 10-րդ, 11-րդ և 12-րդ գումարման պատգամավորական ժողովի անդամ։


== Կենսագրություն ==
Սոֆիա Էրնանս Կոստան ծնվել է 1970 թվականի հունիսի 21-ին Իվիսայում։ Իրավաբանական կրթություն ստանալուց հետո աշխատել է Իբիսայի քաղաքային խորհրդում։ 2000-2004 թվականներին եղել է Բալեարյան կղզիների սոցիալիստական կուսակցության գործադիր անդամ։
1995 թվականի Իսպանիայի Թագավորության քաղաքային ընտրություններում ընտրվել է Բալեարյան կղզիների սոցիալիստական կուսակցության քաղաքային խորհրդի ղեկավար։ 1999 թվականին տեղի ունեցած Բալեարյան կղզիների խորհրդարանական ընտրությունների արդյունքում դարձել է պատգամավոր։
2008-2011 թվականներին նշանակվել է Իբիցայի և Ֆորմեներիայի ընդհանուր պետական ​​վարչության կադրային տնօրեն։ 2011 թվականին ընտրվել է Իսպանիայի Կորտեսի պատգամավոր։ Այս պաշտոնում վերընտրվել է նաև 2015 և 2016 թվականներին։


== Ծանոթագրություններ ==


== Արտաքին հղումներ ==
«Sería absurdo ignorar a los ´indignados´; tenemos que escucharles y cambiar cosas». Entrevista para el Diario de Ibiza el 15 de octubre de 2011.
Ֆրունզե (գյուղ, Պերվոմայսկի շրջան)

Անվան այլ կիրառումների համար տե՛ս՝ ՖրունզեՖրունզե (ուկրաիներեն՝ Фрунзе, Ղրիմի թաթարերեն՝ Frunze), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։
2001 թվականի տվյալներով Ֆրունզե գյուղում բնակվում էր 557 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արևմտյան վարչական շրջան

Արևմտյան վարչական շրջան (ռուս.՝ За́падный администрати́вный о́круг), Մոսկվայի 12 վարչական շրջաններից մեկը, գտնվում է քաղաքի արևմտյան մասում, ընդգրկում է 13 թաղամաս։ ՕԿԱՏՕ կոդը՝ 45 268 000 000: Շրջանի տարածքով են անցնում մետրոյի Ֆիլյովսկայա, Արբատսկո-Պոկրովսկայա, Սոկոլնիչեսկայա և Կոլցեվայա գծերը։
Արևմտյան վարչական շրջանը համարվում է ապրելու ամենալավ և էկոլոգիապես ամենամաքուր տեղերից մեկը քաղաքում։


== Արտաքին հղումներ ==
Արևմտյան վարչական շրջանի պրեֆեկտուրայի պաշտոնական կայք Archived 2010-03-30 at the Wayback Machine.


== Ծանոթագրություններ ==
Կարստ

Անվան այլ կիրառումների համար տե՛ս՝ Կարստ (այլ կիրառումներ)
Կարստային (Սլովենիայում գտնվող Կարստ սարահարթի անունից) երևույթները առաջանում են լուծվող ապարներում՝ կապված ջրի և քիմիական պրոցեսների հետ, երբ ջուրը մակերևույթներից ճեղքվածքների միջոցով թափանցում է երկրի ընդերքը։ Այստեղ նա լուծում է կրաքարը և առաջացնում ընդարձակ անձավներ` նրանց մեջ երբեմն առաջացնելով ստորերկրյա լճեր։ Որոշ գետեր անհետանում են խոր իջվածքներում, հոսում են գետնի տակով, ապա դուրս գալիս երկրի մակերևույթ։ 

Կարստային երևույթներ երկրագնդում դիտվում են ոչ միայն լեռներում, այլև հաթավայրերում։
Կարստային երևույթների ամենատիպիկ արտահայտությունը քարանձավներն են։ Սրանք շատ դեպքերում ստորերկրյա գոյակցություններ են։
Կարստը բնութագրվում է մակերեսային (կառեր, փակ խորություններ, ձագարներ, գոգավորություններ) և ստորերկրյա (անցքեր, խոռոչներ, անձավներ) ձևերի համալիրով, գետային ցանցի, լճերի և ստորերկրյա ջրերի յուրահատուկ շրջանառությամբ ու ռեժիմով։ Զարգանում է կարբոնատային (կրաքար, դոլոմիտ, կավիճ) և ոչ կարբոնատային (գիպս, քարաղ) ապարներում՝ մակերեսային և ստորերկրյա ջրերի համատեղ ներգործությունից։ Ապարների տարրալուծումը հաճախ ուղեկցվում է մեխանիկական լվացումով։ Ամենաերկար կարստային անձավը (Ֆլինտ–Ռիջը, Կենտուքիում) ավելի քան 100 կմ է, ամենախոր անդունդը (Բերժե, Ֆրանսիայում)՝ 1112 մ։ Կարստային վայրերին բնորոշ է մակերեսային հոսքի սակավությունը։ Գետակներն ու աղբյուրները հաճախ անցնում են ստորերկրյա խոռոչները, հոսում նրանցով և դուրս գալիս երկրի մակերես հզոր աղբյուրների ձևով։ Կարստային երևույթներին արտաքնապես նման է կեղծ Կարստի երևույթը, որն առաջանում է սառույցներում և սառած գրունտներում։ Կարստը բարդացնում է շինարարական աշխատանքները, դժվարացնում օգտակար հանածոների հանույթը։ Կարստը զարգացած է Արևելա–Եվրոպական հարթավայրում, Ղրիմում, Ուրալում, Կովկասում, Հարավսլավիայում, Չինաստանում, ԱՄՆ–ում և այլուր։


== Ծանոթագրություններ ==
Մարտովո

Մարտովո (ուկրաիներեն՝ Мартове), գյուղ Ուկրաինայի Խարկովի մարզի Պեչենեժսկի շրջանում։ Բնակավայրը նախկինում նաև անվանվել է Մարտովայա։ Հիմնադրվել է 1666 թվականին։
2001 թվականի տվյալներով Մարտովո գյուղում բնակվում էր 2 234 մարդ։ Բնակավայրը զբաղեցնում է 2,43 կմ² տարածք։ Բնակչության խտությունը կազմում էր 919,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրասոբիո

Գրասոբիո (իտալերեն՝ Grassobbio), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 5811 մարդ (2004 թվականի տվյալներով)։ Բնակչության խտությունը 672 մարդ/կմ²։ Տարածքը՝ 8 կմ²։ Փոստային ինդեքս՝ 24050։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Միություն (այլ կիրառումներ)

Միություն, կարող է վերաբերել՝

Միություն - Վրաստանի հայ համայնքի ՀԿ պաշտոնաթերթ
Միություն - հայկական բարեգործական ընդհանուր միության (ՀԲԸՄ) պաշտոնաթերթ
Միություն - ազգային, քաղաքական մշակութային ամսաթերթ
Միություն - հասարակական, քաղաքական և ուսումնական կիսամսյա հանդես
Միություն - գրական-գեղարվեստական, հասարակական շաբաթաթերթ։ Ընդհանուր հայ աշակերտական միության օրգան։ Լույս է տեսել 1917-1919-ին, Թիֆլիսում
Միություն - հասարակական, քաղաքական և գրական շաբաթաթերթ։ Պաղեստինահայ առաջադիմական ընկերակցության հրատարակություն։ Լույս է տեսել 1945-1947-ին, Հայֆայում (Պաղեստին)
Լյուբեշովսկայա Վոլյա

Լյուբեշովսկայա Վոլյա (ուկրաիներեն՝ Любешівська Воля), գյուղ Ուկրաինայի Վոլինի մարզի Լյուբեշովի շրջանում։ Հիմնադրվել է 1795 թվականին։
2001 թվականի տվյալներով Լյուբեշովսկայա Վոլյա գյուղում բնակվում էր 544 մարդ։ Բնակավայրը զբաղեցնում է 1,59 կմ² տարածք։ Բնակչության խտությունը կազմում էր 342,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիերե Սեն Ժուլյեն

Դիերե Սեն Ժուլյեն (ֆր.՝ Dierrey-Saint-Julien), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 262 մարդ, բնակչության խտությունը` 12.33 մարդ/կմ²։ Բնակավայրը զբաղեցնում է 21.25 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հարավ-արևելք, Շալոն ան Շամպայն քաղաքից` 85 կմ հարավ-արևմուտք, Տրուա քաղաքից` 19 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 166 աշխատունակ (15-64 տարեկան) բնակիչ, որոնցից ակտիվ էին 130-ը, իսկ ոչ ակտիվները` 36։ Ակտիվության ցուցանիշը կազմում է 78,3 %։ 130 աշխատունակ մարդկանցից աշխատել է 117 անձ (66 տղամարդ և 51 կին)։ Գործազուրկ են եղել 13 անձ (7 տղամարդ և 6 կին)։ 36 անաշխատունակներից 16-ը եղել են աշակերտներ կամ ուսանողներ, 11-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վերտինգեն

Վերտինգեն (գերմ.՝  Wertingen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 8793 մարդ (ըստ 2010 թվականի դեկտեմբերի 31-ի)։ Տարածքը կազմում է 51.80 կմ²։ Պաշտոնական կոդ՝ 09 7 73 182։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
All Girls Are the Same

«All Girls Are the Same» (հայ.՝ Բոլոր աղջիկները նույնն են), ամերիկացի ռեփեր Juice WRLD-ի երգը, որը պաշտոնապես թողարկվել է որպես նրա Goodbye & Good Riddance նորամուտային ստուդիական ալբոմի առաջին սինգլ 2018 թվականի ապրիլի 13-ին՝ փետրվարին տեսահոլովակի թողարկումից հետո։ Որպես պրոդյուսեր հանդես  է եկել Nick Mira-ն։ Երգը Billboard Hot 100 հիթ-շքերթում նորամուտը կատարել է 92-րդ հորիզոնականում և հասել մինչև 41-րդ հորիզոնական։


== Կոմպոզիցիա ==
Երգը պատմում է այն մասին, թե ինչպես են կանայք, որոնց հետ նախկինում հարաբերություններ է ունեցել Juice WRLD-ը, կոտրել նրա սիրտը իրենց ստով, և որ այժմ նա խմում է թունդ խմիչքներ, որպեսզի հաղթահարի իր վիշտը։


== Տեսահոլովակ ==
Պաշտոնական երաժշտական տեսահոլովակը, որը նկարահանել է ռեժիսոր Քոուլ Բեննետը, թողարկվել է 2018 թվականի փետրվարի 25-ին։


== Ռեմիքս ==
Երգի պաշտոնական ռեմիքսը ձայնագրվել է ամերիկացի ռեփեր Lil Yachty-ի մասնակցությամբ, որը համագործակցության մասին առաջին անգամ հայտարարել է Ինստագրամում 2018 թվականի մարտին։ Ես մեկ հատված Juice WRLD-ը հրապարակել է Ինստագրամում մայիսի 6-ին։ 2018 թվականի հունիսի 25-ին, երբ Lil Yachty-ը երգը ներբեռնել է SoundCloud, այն անմիջապես ջնջվել է հեղինակային իրավունքների հետ կապված խնդիրների պատճառով։ Այնուամենայնիվ, երկրպագուներին հաջողվել է ներբեռնել այն նախքան ջնջվելը, և դրանից հետո այն հասանելի է դարձել  YouTube-ում։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
All Girls Are the Same (Audio) ՅուԹյուբում
Նավինի (այլ կիրառումներ)

Նավինի, կարող է վերաբերել՝

Նավինի - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Նավինի - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Պատնա

Պատնա, քաղաք Հյուսիսային Հնդկաստանում՝ Գանգես գետի աջ ափին։ Բիհար նահանգի վարչական կենտրոնն է։ 916 հզ․ բն․ (1981 թ.)։ Խոշոր տրանսպորտային հանգույց է, գյուղատնտեսական մթերքների առևտրի կենտրոն։ Կա բամբակե գործվածքների, սննդի արդյունաբերություն, մետաղամշակություն, գորգերի, դիպակի, կահույքի, մետաղե իրերի արտադրություն։ Ունի համալսարան (1917 թ.), գրադարան։
Հիմնադրվել է մ․ թ․ ա․ մոտ 5-րդ դարում և անվանվել Պատալիպուտրա։ Եղել է հին աշխարհի խոշոր քաղաքներից մեկը (մակերեսը մոտ 48 կմ²), մինչև մ․թ․ 6-րդ դարը Մագադհա կայսրության և Գուպտերի պետության մայրաքաղաքը։ Պահպանվել են հնագույն ճարտարապետության կառույցների ավերակներ։


== Ծանոթագրություններ ==
Բեթղեհեմի մարդահամար

Բեթղեհեմի մարդահամար (հոլ.՝ Volkstelling te Bethlehem, ֆր.՝ Le Dénombrement de Bethléem), ֆլամանդացի նկարիչ Պիտեր Բրեյգել Ավագի նկարը, պատկերել է 1566 թվականին։ Պահպանվում է Բրյուսելի Գեղեցիկ արվեստների թագավորական թանգարանում, ձեռք է բերվել թանգարանի կողմից 1902 թվականին։


== Նկարագրություն ==
Ինչպես սովորաբար, այս անգամ նույնպես Բրեյգելը Աստվածաշնչյան պատմությունները ներկայացնում է որպես իրադարձությունների մասնակից։ Նա հիշեցնում է Նիդերլանդների հարավում իսպանական ղեկավարության կողմից իրականացրած բռնաճնշումները։ Սակայն Բրեյգելը միանգամայն հնարավոր է, որ ներկայացնում է բյուրոկրատական մեթոդների ավելի ընդհանրական քննադատություն։
Նկարագրվող իրադարձությունները հանդիպում են Ղուկասի Ավետարանում 2, 1-5․

Քաղաքը պատկերված է ձնառատ ձմռանը, իսկ նման եղանակ Բեթղեհեմում չի լինում։ Նկարիչը (և հանդիսատեսը) կարծես բնակավայրը դիտում են կա՛մ աշտարակից, կա՛մ ինչ-որ կառույցի ձեղնահարկի պատուհանից։ Ավարտվում է ձմեռային կարճ օրը, կարմիր արևը մայր է մտնում ծառի ճյուղերի ետևից։ Իրադարձությունների ամսվա վերաբերյալ անուղղակի հուշում կարող է լինել խոզ մորթող մարդը։ Նիդերլանդներում սովորաբար դա տեղի է ունենում դեկտեմբերին։ Խոզին պատրաստում են կրակի վրա խանձել, ինչի համար արդեն պատրաստել են ծղոտի խրձեր։ Այս խումբը բազմիցս հանդիպում է Բրեյգելի նկարներում։ Հենց սրանով էլ զբաղվում են «Որսորդները ձյան վրա» նկարի բնակիչները։
Իջևանատան դռների մոտ հավաքվել է մարդկանց հոծ բազմություն․ այնտեղ ցուցադրված են սեղանիկներ, և իշխում են չինովնիկները՝ շրջապատված հարկային գրքերով։ Եվ չնայած նկարը կոչվում է «մարդահամար», չինովնիկների գործողությունները ոչ այլ ինչ են, քան հարկահավաքություն։ Նկարի կենտրոնում տեղակայված է ոչ մեկի կողմից չնկատված զույգ․ տղայի ձեռքին ատաղձագործական գործիք կա, իսկ աղջիկը էշին է հեծած։ Միայն այս ատրիբուտների շնորհիվ կարելի է հասկանալ, որ քաղաք է ժամանել Սուրբ Ընտանիքը։
Նկարն իրենից ներկայացնում է փոքրիկ քաղաքի ձմեռային կյանքի իսկական հանրագիտարան։ Մարդիկ զբաղված են իրենց առօրյա գործերով՝ ցախանոցի շինարարությամբ, ցախ հավաքելով, երեխաները խանդավառությամբ խաղում են սառույցի վրա։ Ի թիվս բազմաթիվ դետալների, իջևանատան պատին կարելի է նկատել նույնիսկ Հաբսբուրգների զինանշանը։


== Նկարի կտորներ ==

		
		
		
		
		
		


== Ծանոթագրություններ ==


== Գրականություն ==
Orenstein Nadine M., ed. (2001)։ Pieter Bruegel the Elder: Drawings and Prints։ The Metropolitan Museum of Art։ ISBN 9780870999901  (see index)
Ռոքքասլ շրջան (Կենտուկի)

Ռոքքասլ շրջան (անգլ.՝ Rockcastle County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 824 կմ² է, բնակչությունը՝ 17.056 մարդ (2010 թ. տվյալներով)։ Շրջկենտրոնն է Մաունտ Վերնոն բնակավայրը։ Կազմավորվել է 1810 թ.։
Կամենոե (գյուղ, Կոտելվայի շրջան)

Անվան այլ կիրառումների համար տե՛ս՝ ԿամենոեԿամենոե (ուկրաիներեն՝ Камінне), գյուղ Ուկրաինայի Պոլտավայի մարզի Կոտելվայի շրջանում։ Հիմնադրվել է 1928 թվականին։
2001 թվականի տվյալներով Կամենոե գյուղում բնակվում էր 27 մարդ։ Բնակավայրը զբաղեցնում է 1059 կմ² տարածք։ Բնակչության խտությունը կազմում էր 25,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոմսոմոլսկոե (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ԿոմսոմոլսկոեԿոմսոմոլսկոե (ուկրաիներեն՝ Комсомольське), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Կոմսոմոլսկոե գյուղում բնակվում էր 118 մարդ։ Բնակավայրը զբաղեցնում է 0,33 կմ² տարածք։ Բնակչության խտությունը կազմում էր 357,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորիս Շապոշնիկով

Բորիս Միխայլովիչ Շապոշնիկով (հոկտեմբերի 2, 1882(1882-10-02), Զլատոուստ, Ուֆայի նահանգ, Ռուսական կայսրություն - մարտի 26, 1945(1945-03-26), Մոսկվա, ՌԽՖՍՀ, ԽՍՀՄ), խորհրդային ռազմական գործիչ և տեսաբան, Խորհրդային Միության մարշալ (1940), պրոֆեսոր (1935), ԽՄԿԿ անդամ (1930)։


== Կրթություն ==
Ավարտել է Մոսկվայի ռազմական ուսումնարանը (1903) և Գլխավոր շտաբի ակադեմիան (1910)։ Մասնակցել է առաջին համաշխարհային պատերազմին (1914-1918)։ 1918 թվականին կամավոր մտել է կարմիր բանակ, տարբեր պաշտոններ է վարել շտաբներում։ Քաղաքացիական պատերազմից հետո, 1921-1925 թվականներին, եղել է ԲԴԿԲ-ի շտաբի պետի առաջինին օգնական, 1925-1928 թվականներին՝ Լենինգրադյան (նաև 1935— 1937 թվականներին) և Մոսկովյան, 1931-1932 թվականներին՝ Մերձվոլգյան ռազմական օկրուգների զորքերի հրամանատար, 1928-1931 թվականներին՝ ԲԴԿԲ շտաբի պետ, 1937-1940 թվականներին՝ Գլխավոր շտաբի պետ և Պաշտպանության ժողկոմի տեղակալ (նաև 1941 թվականին)։ Երկրորդ համաշխարհային պատերազմի ժամանակ, 1941 թվականի հուլիսից 1942 թվականի մայիսը եղել է Գլխավոր (շտաբի պետ, 1942-1943 թվականներին՝ Պաշտպանության ժողկոմի տեղակալ, 1943-1945 թվականներին՝ Գլխավոր շտաբի ռազմական դեմիայի պետ։ Նշանակալի գործ է կատարել կարմիր բանակի ամրապնդման և կատարելագործման, խորհրդային ռազմական ուսմունքի զարգացման ուղղությամբ։
Ամփոփելով 1918-1920 թվականների քաղաքացիական պատերազմի փորձը՝ գրել է «Հեծելազոր» (1923), «Վիսլայի վրա» (1924) երկերը։ «Բանակի ուղեղը» (հ․ 1—3, 1927-1929) Բ․ Մ․ Շապոշնիկով Վ․ Ն․ Շապոշնիկով մարքս-լենինյան մեթոդով շարադրված աշխատության մեջ առաջին համաշխարհային պատերազմի փորձի վրա տվել է ապագա պատերազմի բնույթը, նշել նրանում Գլխավոր շտաբի դերը։
Եղել է նաև Կենտգործկոմի անդամ, ԽՍՀՄ I գումարման Գերագույն խորհրդիի դեպուտատ, ՀամԿ(բ) ԿԿ անդամության թեկնածու (1939 թվականից)։


== Պարգևներ ==

Պարգևատրվել է Լենինի 3, Կարմիր դրոշի 2, Սուվորովի I աստիճանի, Կարմիր աստղի 2 շքանշաններով։ Շապոշնիկովի անունով են կոչվում «Վիստրել» բարձրագույն դասընթացները։ Թաղված է Մոսկվայում, Կարմիր հրապարակում, Կրեմլի պատի մոտ։


== Ծանոթագրություններ ==
Ավեղ աղբյուր

Ավեղ աղբյուր (Ավել Բուհար), հովիտ Արևմտյան Հայաստանում՝ Բիթլիսի նահանգի Մուշի գավառի Ավեղ աղբյուր գյուղի շրջակայքում։


== Ծանոթագրություններ ==
Ֆեդկինո (գյուղ, Տերենգուլսկի շրջան)

Ֆեդկինո (ռուս.՝ Федькино), գյուղ Ռուսաստանի Ուլյանովսկի մարզի Տերենգուլսկի շրջանի կազմում։
Բնակչությունը 1996 թվականին գրանցված տվյալներով կազմում էր 668 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոն Գրեպպին

Ջոն Այրդ Քութս Գրեպպին (անգլ.՝ John Aird Coutts Greppin, ապրիլի 2, 1937(1937-04-02), Ռոչեստեր, Նյու Յորք, ԱՄՆ - մայիսի 3, 2015(2015-05-03), Քլիվլենդ, Օհայո, ԱՄՆ), ամերիկացի լեզվաբան-հայերենագետ։
1971-1974 թվականներին դասավանդել է Ֆլորիդայի (լատիներեն, սանսկրիտ), 1975 թվականին՝ Կլիվլենդի (հունարեն, ընդհանուր լեզվաբանություն) համալսարաններում։
«Բառասկզբային ձայնավորները և շնչեղացումը դասական հայերենում» (1973 թվական), «Դասական հայերենի անվանական վերջածանցները» (1975 թվական) և «Հայերենի կոկորդայինների ուսումնասիրության արդի վիճակը» («ՊԲՏ», № 1, 1975 թվական) և այլ հոդվածներում Գրեպպինը քննության առարկա է դարձրել դասական հայերենի տարբեր փուլերը՝ անդրադառնալով գրաբարի բառապաշարի հիմնական ֆոնդի ծագումնաբանությանը, խեթերենի և հայերենի զուգաբանություններին, փոխառություններին ու ձայնդարձին։
1974-1975 թվականներին գիտահետազոտական աշխատանք է կատարել ՀԽՍՀ ԳԱ լեզվի ինստիտուտում։


== Ծանոթագրություններ ==
(2503) Լիաոնինգ

(2503) Լիաոնինգ (անգլ.՝ Liaoning), աստերոիդ աստերոիդների հիմնական գոտում։ Հայտնաբերվել է 1965 թվականի հոկտեմբերի 16-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,192452 ա. մ., առավելագույնը մոտենում է 1,7257 ա. մ. հեռավորության վրա և հեռանում 2,6592 ա. մ.։ Արեգակի շուրջ մեկ ամբողջական պտույտ է կատարում 1185,75 երկրային օրվա ընթացքում, իր ուղեծրով շարժվելով միջինում 0,303605 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2503) Լիաոնինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
2 ցենտ (ԱՄՆ)

2 ցենտը (անգլ.՝ two cents) ԱՄՆ դոլարի մանրուն դրամն է։ Հատվել է 1864 - 1873 թվականներին, Ֆիլադելֆիայի փողերանոցում (դրամահատարանում)։ Սկզբում 2 ցենտ դրամը արտադրվում էր 95% հարգի պղնձից, բայց ժամանակի ընթացքում այս մետաղադրամի պղնձի պարունակությունը ենթարկվեց որոշ փոփոխումների։
Երկու ցենտանոց մետաղադրամները ԱՄՆ-ում շրջանառության են թողվել միայն մեկ տեսակով։


=== Պատմություն ===
ԱՄՆ-ում 2 ցենտանոց դրամն սկսեց թողարկվել 1864 թվականին՝ շրջանառության մեջ գտնվող մանր դրամների պաշարն ավելացնելու և այդ ժամանակների պահանջները բավարարելու նպատակով։ Այս մետաղադրամն արդադրելիս հաշվի առնվեց պղնձի՝ որպես կիսաթանկարժեք մետաղի արժեքը, և երկու ցենտ դրամանիշը պարունակում էր արդեն շրջանառության մեջ գտնվող մեկ ցենտ մետաղադրամի պղնձի պարունակության ճիշտ կրկնակի չափը։ Դրամն արտադրվեց 1864 թվականից մինչև 1872 թվականը՝ անդադար, ամեն տարի, և յուրաքանչյուր տարի՝ զանազան քանակներով։ Բացի ընդհանուր շրջանառության համար նախատեսված այս զանգվածային թողարկումը, 1873 թ. դրամանիշն արտադրվել է նաև միայն նմուշային դրամի որակով՝ կոլեկցիոներների համար։
Այս մետաղադրամը, ԱՄՆ ֆինանսների նախարար Սեմոն Չեյզի նախաձեռնությամբ և Նախագահ Աբրահամ Լինկոլնի արտոնությամբ, դարձավ ԱՄՆ «In God We Trust» նշանաբանը կրող առաջին դրամանիշը։ Այնուհետև այդ նշանաբանը սկսեց հիշատակվել բազմաթիվ այլ ամերիկյան մետաղադրամների վրա։
1873 թ. Միացյալ Նահանգներում գործադրվեցին դրամական քաղաքականության արմատական բարեփոխման օրենքներ, և 2 ցենտ նոմինալով մետաղադրամի արտադրումը մեկընդմիշտ դադարեց (բայց, ինչպես և ԱՄՆ կառավարության կողմից թողարկված բացարձակապես բոլոր դրամները, այն պաշտոնապես շարունակում է մնալ որպես օրինական վճարամիջոց, թեև իրականում շրջանառության մեջ չկա)։


=== Նկարագրություն ===
Դիմերես
Դիմերեսի վրա պատկերված է դափնե տերևներով պսակված հերալդիկ վահան, վերևը՝ IN GOD WE TRUST մակագրությունը, իսկ վահանի ներքևում՝ թողարկման տարեթիվը։
Դարձերես
Դրամի ետևի կողմում՝ դափնեպսակով ամփոփված 2 CENTS («2 ցենտ») գրությունը, իսկ դափնեպսակը շրջապատված է UNITED STATES OF AMERICA («Ամերիկայի Միացյալ Նահանգներ») բառերով։


=== Նումիզմատական արժեք ===
ԱՄՆ 2 ցենտ դրամի նումիզմատական արժեքը տատանվում է՝ ըստ թողարկման տարեթվի, քանի որ արտադրման ամեն տարի ունի հատման տարբեր քանակ և, ճիշտ ինչպես բոլոր մետաղադրամների պարագայում, նումիզմատական արժեքը կախված է դրամի վիճակից։ «Լավ» վիճակի մետաղադրամների արժեքը տատանվում է $8-ից (1864 և 1865 թթ.) $85 դոլար (1872 թ.՝ ամենացածր քանակով արտադրված այս դրամը)։ «Չօգտագործված արտակարգ» վիճակի նյուն թվականների դրամների կատալոգային արժեքը՝ $365 և $2 750 դոլար համապատասխանաբար։ 1873 թվականին թողարկված նմուշային 2 ցենտ մետաղադրամը կատալոգները գնահատում են $1 700 դոլար (թողարկվել է ընդամենը մոտ 1 100 հատ)։


== Աղբյուրներ ==
Chester L. Krause and Clifford Mishler. Standard Catalog of World Coins. Iola, WI. (19th Century). Page 1072.


== Արտաքին հղումներ ==
2 ցենտանոց դրամների պատկերներ
2 ցենտանոց դրամի պատմությունը (անգլերեն)


== Տեսնել նաև ==
Ցենտ
ԱՄՆ դոլար
ԱՄՆ ցենտ
Վիսոկայա (գյուղ, Իգլինսկի շրջան)

Վիսոկայա (ռուս.՝ Высокая, բաշկիրերեն՝ Высокая), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավագ Բադալյան

Ավագ Առաքելի Բադալյան (1920, Տող, Շուշիի գավառ - անհայտ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Ավագ Բադալյանը ծնվել է 1920 թվականին Լեռնային Ղարաբաղի Ինքնավար Մարզի Հադրութի շրջանի Տող գյուղում։ 1939 թվականին ավարտել է Տողի միջնակարգ դպրոցը և ընդունվել Բաքվի Վ. Ի. Լենինի անվան մանկավարժական ինստիտուտի քիմիայի ու կենսաբանության ֆակուլտետը։ Դեռ երկրորդ կուրսը չփոխադրված՝ զորակոչվել է բանակ։
1942 թվականի սկզբին Ալթայի երկրամասի Բառնաուլ քաղաքից նրանց զորամասը մեկնել է ռազմաճակատ։ Գերմանացիների դեմ մարտի մեջ է մտել Ստարայա Ռուսա քաղաքի շրջանում։ Մարտերից մեկում Ավագը վիրավորվել է, զրկվել է ձախ ձեռքից, վիրավորվել է նաև աջ ձեռքը։ Վեց ամիս բուժվելուց հետո զորացրվել է բանակից։
Զորացրվելուց հետո Բադալյանն անցել է մանկավարժական աշխատանքի։ Դպրոցում աշխատել է որպես զինղեկ, միաժամանակ պարապմունքներ է վարել զորակոչիկների պատրաստման ենթաշրջանային դասընթացներում։ 1944-1949 թվականներին Բադալյանը սովորել է Երևանի պետական համալսարանի երկրաբանական ֆակուլտետում և ավարտելուց հետո մեկնել է ծննդավայրի դպրոցը, դասավանդել աշխարհագրություն։ Այնուհետև աշխատել է Մեծ Թաղլարի դպրոցում։ 1951 թվականին Բադալյանը տեղափոխվել է Հայկական ԽՍՀ Արարատի շրջան և աշխատել է Արարատ քաղաքի միջնակարգ դպրոցներում։ 1964-1965 ուսումնական տարվանից Բադալյանը եղել է Արարատի № 1 միջնակարգ դպրոցի աշխարհագրության ուսուցիչը։
Գերմանաֆաշիստական զորքերի դեմ մղված մարտերում քաջություն ցուցաբերելու համար Բադալյանը պարգևատրվել է «Հայրենական պատերազմի» երկրորդ աստիճանի շքանշանով և մեդալներով։ Բադալյանն ակտիվորեն մասնակցել է հասարակական աշխատանքներին։


== Պարգևներ ==
Հայրենական պատերազմի երկրորդ աստիճանի շքանշան


== Ծանոթագրություններ ==